**Osnovna škola „Podolice“, Koprivnica**

Ulica Pavla Kanižaja 2, 48000 Koprivnica

Helena Knežević, ravnateljica

+385 48 649 383

ured@os-podolice-koprivnica.skole.hr

****

**Projekt: "Hrvatska: ususret održivom, pravednom i učinkovitom obrazovanju"**

**Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja**

**PLAN UKLJUČIVANJA DIONIKA OSNOVNE ŠKOLE „PODOLICE“ KOPRIVNICA**

**veljača, 2024.**

**SADRŽAJ**

[1. Uvod 3](#_Toc159312729)

[2. Ciljevi Plana uključivanja dionika 4](#_Toc159312730)

[3. Načela Plana uključivanja dionika 5](#_Toc159312731)

[4. Definicije i pojmovi 6](#_Toc159312732)

[5. Akcijski plan za uključivanje dionika 7](#_Toc159312733)

[a. Objava informacija 7](#_Toc159312734)

[b. Utvrđivanje i uključivanje dionika 7](#_Toc159312735)

[c. Načini uključivanja 8](#_Toc159312736)

[d. Komunikacija i protok podataka 9](#_Toc159312737)

[e. Praćenje i izvještavanje 9](#_Toc159312738)

[6. Mehanizam za pritužbe (GRM) 10](#_Toc159312739)

[a. Ciljevi mehanizma za pritužbe (GRM) 10](#_Toc159312740)

[b. Tko može koristiti mehanizam za pritužbe (GRM)? 10](#_Toc159312741)

[c. Načela mehanizma za pritužbe (GRM) 10](#_Toc159312742)

[d. Primitak pritužbi 11](#_Toc159312743)

[7. Popis priloga: 11](#_Toc159312744)

[TABLICA 1 - PLAN UKLJUČIVANJA DIONIKA OSNOVNE ŠKOLE 12](#_Toc159312745)

[TABLICA 2 - PRIKAZ IMPLEMENTACIJE PLANA 13](#_Toc159312746)

[TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA 17](#_Toc159312747)

[ZAHTJEV ZA PRITUŽBU (obrazac) 18](#_Toc159312748)

# Uvod

Unutar Projekta **Republika Hrvatska: Ususret održivom, pravednom i učinkovitom obrazovanju** (Projekt) provodi se i Eksperimentalni program „Osnovna škola kao cjelodnevna škola: uravnotežen, pravedan, učinkovit i održiv sustav odgoja i obrazovanja“ (Eksperimentalni program). Uz provedbu Eksperimentalnog programa, provedbu infrastrukturnih radova i opremanja, škole koje sudjeluju u Projektu odgovorne su i za (i) **identificiranje dionika Projekta** i (ii) **izradu pojedinačnih planova uključivanja dionika** **i informiranja o Projektu i primjeni Eksperimentalnog programa**.

Uključivanje dionika je proces koji se provodi tijekom cijelog trajanja Projekta te za svaku školu podrazumijeva izradu pojedinačnog **Plana uključivanja dionika (Plan)** na razini škole koji **sadrži** **smjernice, načine, strategije i metode za uključivanje dionika**. Kada je pravilno osmišljen i proveden, Plan podržava razvoj snažnih, konstruktivnih i međusobno uključivih odnosa koji su važni za uspješno upravljanje okolišnim i društvenim rizicima Projekta. Uključivanje dionika najučinkovitije je kada se pokrene u ranoj fazi razvoja Projekta.[[1]](#footnote-2)

Budući da sudjelovanje škola u Eksperimentalnom programu može biti podvrgnuto kritičkom pregledu javnosti i svih ostalih uključenih dionika, uključivanje dionika na način predviđen Planom može izravno doprinijeti poboljšanju i jačanju primjene Eksperimentalnog programa pružanjem strukturiranih kanala za komunikaciju i stalnim povratnim informacijama različitih dionika.

Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan će se po potrebi ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.

# Ciljevi Plana uključivanja dionika

Ciljevi Plana uključivanja dionika Osnovne škole „Podolice“ Koprivnica:

* Identificirati ključne dionike koji su pogođeni i/ili koji mogu utjecati na Projekt i njegove aktivnosti;
* Formirati platformu za komunikaciju s dionicima (informiranje, dvosmjerna komunikacija i uključivanje).
* Uspostaviti interne komunikacijske kanale koji će omogućiti stabilan protok informacija te pravovremenu, dosljednu i učinkovitu koordinaciju komunikacije.
* Uspostaviti jednostavne i praktične postupke i mehanizme za utvrđivanje i rješavanje pritužbi i primjedbi dionika i zainteresirane javnosti.
* Izgraditi odgovornost nad rezultatima Projekta među ključnim dionicima radi promicanja suradnje, povećanja vjerojatnosti uspješnih ishoda osiguravanjem sudjelovanja ključnih dionika
* Definirati uloge i odgovornosti za provedbu Plana;
* Definirati mjere izvještavanja i praćenja kako bi se osigurala učinkovitost Plana i periodičnih pregleda Plana na temelju nalaza.

Sa svrhom postizanja navedenih Ciljeva, Škola će provoditi sljedeće aktivnosti i strategije:

1. Usredotočenost na provedbu Plana kroz otvorenost i fleksibilnost
2. Primjena transparentne i dvosmjerne komunikacije s ključnim dionicima
3. Zaštita interesa dionika Projekta (odgovarajuća ravnoteža između zahtjeva za transparentnošću i zaštite interesa Projekta).
4. Otvorenost za zabrinutosti i strahove dionika
5. Djelomično uključivanje dionika u donošenje odluka (kao mjera za smanjenje rizika).
6. Usredotočenost na transparentno ispunjavanje očekivanja dionika, istodobno pružajući vjerodostojna objašnjenja ako se ona realno ne mogu ispuniti.

# Načela Plana uključivanja dionika

Uključivanje dionika u skladu s ovim Planom temelji se na sljedećim načelima:

* Dionici Projekta nisu samo "korisnici" već i ključni partneri u uspješnoj provedbi uvođenja Eksperimentalnog programa.
* Komunikacija je dvosmjerna i nadilazi "odnose s javnošću" ili kampanju širenja (jednosmjerni tijek komunikacije).
* Provedba transparentnih i pristupačnih postupaka za informirano sudjelovanje dionika.
* Plan je strukturiran na način da dionicima omogućuje informiranje, obradu i analizu podataka te pruža povratne informacija i daje mogućnost povratnih informacija o tome jesu li i kako njihove povratne informacije razmotrene.
* Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan je potrebno redovito ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.
* U konačnici, kroz slušanje i razumijevanje potencijalnih problema, izazovnih prilika i koristi odredit će se komunikacijski prioriteti o kojima će se provedbom konkretnih mjera podići svijest i ojačati razmjena informacija među dionicima.
* Povratne informacije dobivene uključivanjem dionika omogućit će odgovarajuće i kontinuirano mjerenje napretka u provedbi Projekta i pravovremenu prilagodbu provedbe Projekta.

# Definicije i pojmovi

**Dionici** su pojedinci, organizacije i grupe na koje Projekt izravno ili neizravno utječe, svi oni koji imaju određeni interes za Projekt i oni koji mogu pozitivno ili negativno utjecati na ishod Projekta. Dionici mogu biti: 1. lokalne zajednice, pojedinci i njihovi službeni ili neformalni predstavnici; 2. državna i lokalna tijela, političari, nevladine organizacije i poslovna udruženja 3. nacionalni i lokalni mediji; 4. akademska zajednica; 5. ostali poslovni subjekti.

**Postupak savjetovanja** ključan je dio u procesu uključivanja dionika. Podrazumijeva dvosmjernu komunikaciju između nositelja Projekta i/ili njegovih predstavnika s jedne strane i dionika zajednice na školskoj, lokalnoj i nacionalnoj razini s druge strane, s ciljem rane i smislene izgradnje odnosa s ključnim skupinama. U kontekstu društvenih i okolišnih (npr. procjena utjecaja na okoliš) potencijalnih rizika, učinaka i koristi, omogućuje lokalnoj zajednici da izrazi stajališta o rizicima i mogućnostima Projekta, njegovim učincima i mjerama ublažavanja te da nositelj Projekta ili njegovi predstavnici razmotre i odgovore na njih. Savjetodavni proces mora se nastaviti i održavati tijekom cijelog trajanja Projekta.

**Uključivanje dionika** dinamičan je, slojevit i nelinearan proces koji podrazumijeva da su pojedinci i skupine adekvatno informirani i smisleno uključeni u razvoj Projekta, razmjerno njegovim mogućim učincima i stupnju interesa dionika za njega.[[2]](#footnote-3) Učinkovito uključivanje dionika može poboljšati okolišnu i društvenu održivost Projekta, omogućiti bolje prihvaćanje Projekta i značajno doprinijeti uspješnoj provedbi Projekta**.**[[3]](#footnote-4) Uključivanje dionika je potvrda javnog uključivanja (pojam „smisleno javno uključivanje“ ili „smisleni javni angažman“ definiran je u Aarhuškoj konvenciji[[4]](#footnote-5)).

**Pritužba** se definira kao pismena predstavka zbog nezakonitog ili nepravilnog postupka. Pritužba se u okviru Projekta može definirati i kao izraz nezadovoljstva u slučajevima kršenja prava povezanih s provedbom Eksperimentalnog programa ili u vezi s mogućim negativnim učincima Projekta na okoliš i društvo.

**Mehanizam za pritužbe (GRM)** je sastavni dio procesa uključivanja dionika, a odnosi se na postupak za utvrđivanje gore navedenih pritužbi. Kada se pravilno uspostavi i njime se upravlja, značajno se smanjuju rizici Projekta i rizik od sudskih sporova i povezanih troškova.

# Akcijski plan za uključivanje dionika

## Objava informacija

Škola će informirati javnost o projektnim aktivnostima i povezanim dokumentima na mrežnoj stranici Škole radi boljeg razumijevanja Projekta.

## Utvrđivanje i uključivanje dionika

Prvi korak u stvaranju Plana je identificiranje širokog spektra ključnih dionika. Razina uključivanja ključnih i zainteresiranih dionika razlikuje se ovisno o njihovoj ulozi i odgovornostima. Dok će jedni biti izravno uključeni u provedbu Eksperimentalnog programa (primjerice izravnim obrazovnim radom, sudjelovanjem na radionicama, sastancima, izgradnjom kapaciteta i treninzima), drugi će (vanjski suradnici, udruge građana, zainteresirana javnost…) moći pratiti napredak Projekta i davati povratne informacije o određenim temama putem široko dostupnih izvora informacija (npr. mrežna stranica škole).

**U sklopu provedbe Eksperimentalnog programa u ovoj su Školi istaknuti sljedeći dionici:**

* Učenici
* Učitelji i stručni suradnici
* Administrativno i tehničko osoblje
* Ravnatelj
* Roditelji, skrbnici i obitelji učenika
* Vanjski suradnici (udruge, obrti, samostalni ponuditelji usluga u programu B2)
* Osnivač škole
* Institucije grada Koprivnice
* Neprofitne organizacije
* Zainteresirani pojedinci koji sudjeluju u radu škole
* Škole koje sudjeluju u Eksperimentalnom programu
* Škole koje ne sudjeluju u Eksperimentalnom programu
* Centar za socijalnu skrb
* Županijska stručna vijeća

## Načini uključivanja

Tijekom provedbe Eksperimentalnog programa predviđena je primjena različitih metoda uključivanja dionika. Ovisno o razini uključenosti odabranoj za svaku skupinu dionika, različite metode primjenjivat će se na sljedeći način:

* **Radionice (virtualno ili uživo)** – otvorene i istraživačke sesije koje se koriste za sudjelovanje s različitim skupinama dionika. Ova metoda je osmišljena kako bi dobila informacije o preferencijama i mišljenjima i stvorila ideje za Projekt.
* **Radni sastanci** – *Ad hoc* sastanci (virtualno ili uživo) između internih dionika i drugih osoba i organizacija vezano uz provedbu Programa, organizirani s ciljem rasprave o aktualnostima i novim pitanjima, važnim za prikupljanje i upravljanje podacima.
* **Mrežna stranica Škole** – kontinuirano se koristi za komunikaciju o koracima Projekta, javno predstavljanje dokumenata i rezultata te prikupljanje povratnih informacija od svih zainteresiranih strana. Svi podaci bit će slobodno dostupni javnosti za pregled i komentiranje.
* **Anketa** – koristi se kao instrument za prikupljanje podataka u svrhu karakterizacije početne situacije i, prema potrebi, za savjetovanja u drugim fazama projekta. Upitnici sadrže unaprijed definirane skupove pitanja namijenjenih prikupljanju određenih informacija.
* **Ostalo** – ostale metode mogu imati različite oblike ovisno o uključenim dionicima i ciljevima savjetovanja, kao što su: javni sastanci, fokus grupe, okrugli stolovi, razgovori s ključnim dionicima, društvene mreže itd. Posebni mehanizmi savjetovanja prilagodit će se (izmijeniti) utvrđenim dionicima, uključujući sve ranjive skupine ili one s posebnim potrebama.
* **Stručni skupovi –** diseminacija aktivnosti unutar EP na stručnim skupovima ravnatelja, učitelja i stručnih suradnika.

## Komunikacija i protok podataka

Vezano uz protok podataka i načina komunikacije, Škola će na mrežnim stranicama Škole objaviti sljedeće dokumente:

* Plan uključivanja dionika (Plan)
* Eksperimentalni program Osnovna škola kao cjelodnevna škola – Uravnotežen, pravedan, učinkovit i održiv sustav obrazovanja
* Pozivi na događanja namijenjena roditeljima, skrbnicima, obiteljima i/ili široj lokalnoj zajednici te drugim identificiranim dionicima
* Promotivni materijali
* Godišnji planovi ulaganja

Svi objavljeni dokumenti bit će dostupni na mrežnim stranicama Škole [Osnovna škola "Podolice" Koprivnica - Naslovnica (skole.hr)](http://os-podolice-koprivnica.skole.hr/) tijekom i nakon provedbe Projekta.

Tijekom različitih faza Projekta, Škola će po potrebi provoditi ankete, fokus grupe, intervjue, sastanke (uživo i online), kako bi dobila podatke, informacije i mišljenja o provedbi Projekta. Pojedinosti o planiranim aktivnostima bit će dodane Planu i naknadno objavljene u skladu s napretkom Projekta.

## Praćenje i izvještavanje

Kako bi pratila uključivanje dionika, Škola će pratiti pokazatelje napretka provedbe Plana tijekom implementacije Projekta. Jedna od metoda mjerenja javnog interesa je kvantitativno praćenje broja pregleda postova na društvenim mrežama i na mrežnoj stranici Škole te broja ideja i komentara primljenih putem anketa.

Po završetku određene aktivnosti uključivanja dionika, sažetak aktivnosti bit će dodan u Plan.

Škola će jednom godišnje (studeni) slati **Izvješće o provedenim aktivnostima** **uključivanja dionika** Ministarstvu znanosti i obrazovanja na mail adresu antun.bozic@mzo.hr.

**Završno izvješće o provedenim aktivnostima uključivanja** dionika kroz sve godine primjene Eksperimentalnog programa škola će objaviti na svojoj mrežnoj stranici te isto dostaviti Ministarstvu znanosti i obrazovanja do 15. lipnja 2026. godine.

# Mehanizam za pritužbe (GRM)

Učinkovitost GRM-a pomaže u smanjenju potencijalnih sukoba i rizika kao što su vanjski utjecaji, korupcija, društvena isključenost ili loše upravljanje; poboljšanje kvalitete projektnih aktivnosti i rezultata te služi kao važan mehanizam povratnih informacija i učenja za upravljanje projektima te snažne i slabe aspekte projektnih i provedbenih postupaka.

## Ciljevi mehanizma za pritužbe (GRM)

Mehanizam za pritužbe ima sljedeće ciljeve:

* Omogućiti prepoznavanje i nepristrano, pravovremeno i učinkovito rješavanje problema i izazova koji utječu na Projekt i provedbu Eksperimentalnog programa.
* Povećati odgovornost prema dionicima i pružiti komunikacijske kanale i alate za pružanje povratnih informacija i izražavanje zabrinutosti, interesa i potreba.

## Tko može koristiti mehanizam za pritužbe (GRM)?

Mehanizam za pritužbe dostupan je svima, od dionika Projekta, preko izvođača i dobavljača opreme do zainteresirane javnosti, a **služi za podnošenje pritužbi, povratnih informacija, upita, prijedloga i/ili pohvala vezanih uz provedbu Eksperimentalnog programa i provedbu Projekta.**

## Načela mehanizma za pritužbe (GRM)

Funkcije Mehanizma za pritužbe temelje se na načelima transparentnosti, pristupačnosti, uključivosti, pravednosti te nepristranosti i odgovora. Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

## Primitak pritužbi

Pritužba se može podnijeti putem **Zahtjeva za pritužbu** koji je sastavni dio ovog Plana (Prilog 5. Plana) na adresu ured@os-podolice-koprivnica.skole.hr. Zahtjev za pritužbu je dostupan i na mrežnoj stranici Škole na <http://os-podolice-koprivnica.skole.hr/> .

Pritužba se može predati i pisanim putem, a zahtjev za pritužbu nalazi se u Tajništvu škole.

Ravnatelj škole je središnja točka mehanizma za pritužbe, odnosno za zaprimanje pritužbi.

Škola će voditi evidenciju zaprimljenih pritužbi. Značajne pritužbe ili incidente Škola će odmah po primitku dostaviti stručnjaku za društvena pitanja Ministarstva znanosti i obrazovanja na e-mail adresu antun.bozic@mzo.hr .

Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

# Popis priloga:

1. Tablica 1. Plan uključivanja dionika škole – str. 12
2. Tablica 2. Prikaz implementacije Plana – str. 13
3. Tablica 3. Strategija za uključivanje stajališta ranjivih skupina – str. 17
4. Zahtjev za pritužbu – str. 18

|  |
| --- |
| TABLICA 1 - PLAN UKLJUČIVANJA DIONIKA OSNOVNE ŠKOLE |
| Implementacija Programa i procjena učinkaRok: rujan 2023. – 2027. |
| Ciljevi: 1. Osigurati da su dionici informirani o implementaciji Eksperimentalnog programa te da imaju primjerenu suradnju sa školom kako bi:
	* + 1. međusobno dijelili i učili u vezi s provedbom Eksperimentalnog programa (EP);
			2. prikupili informacije o mogućnostima povezanima s EP;
			3. riješili nedoumice ili nepredviđena pitanja koja se pojave pri implementaciji EP.
2. Izraditi valjane zaključke o postignutom učinku Eksperimentalnog programa kroz uključivanje dionika.
 |
| Aktivnosti:1. mapiranje dionika za školu, osiguravajući uključivost različitih skupina među obrazovnim zajednicama, uključujući ranjive učenike i obitelji te one iz visokorizičnih sredina
2. razvoj i operativnost školskog mehanizma pravne zaštite za primanje, obradu i rješavanje novih pritužbi, prijedloga i pitanja koja postavljaju svi dionici
3. uključivanje dionika pružanjem strukturiranih kanala i aktivnosti za komunikaciju i dobivanjem povratnih informacija
4. integracija povratnih informacija dionika o EP-u
5. priprema i objavljivanje informacija o aktivnostima uključivanja dionika, prikupljenim povratnim informacijama i poduzetim mjerama
 |
| Doprinosi: 1. priprema alata za uključivanje te podršku provedbi Eksperimentalnog programa, uključujući školski GRM  |
| Rezultati/Ishodi: 1. Proveden Plan na školskoj razini
2. Funkcionalni i pripremljeni GRM dnevnici i izvještaji
3. Pripremljena polugodišnja izvješća Plana
4. Pripremljeni podaci o povratnim informacijama NCVVO za evaluaciju učinka
5. Završno izvješće o postupcima uključivanja dionika i ukupne povratne informacije primljene tijekom provedbe Eksperimentalnog programa i preporuke za njegovo poboljšanje
 |

| TABLICA 2 - PRIKAZ IMPLEMENTACIJE PLANA |
| --- |
| Dionici | Povratne informacije/područje utjecaja | Aktivnost | Način uključivanja | Indikator | Vremenski okvir/učestalost | Odgovornost za provedbu |
| Ravnatelji | Razmjena iskustava i ravnatelja CDŠ škola o implementaciji  | Provoditi radionice s ravnateljima iz CDŠ škola | Radionica | Broj održanih radionica | Dvaput godišnje | Ravnatelji uz potporu MZO |
| Razmjena iskustava ravnatelja CDŠ škola | Sudjelovanje na stručnom skupu | Stručni skup | Broj stručnih skupova | Dvaput godišnje | Ravnatelji uz potporu MZO i AZOO |
| Prikupljanje povratnih informacija o izazovima, koristima i mogućnostima | Provođenje radionica s ravnateljima iz CDŠ škola | Radionica | Broj održanih radionica | Dvaput godišnje | Ravnatelji uz potporu MZO-a |
| Suradnja sa školama unutar EP u našoj županiji | Provođenje virtualnih ili sastanaka uživo s ciljem razmjene iskustava | Sastanci | Broj održanih sastanaka | Nekoliko puta godišnje | Ravnatelji |
| Diseminacija EP s ravnateljima škola koje ne sudjeluju u EP | Predavanja, prezentacije, javne tribine.  | Predavanja, prezentacije, javne tribine | Broj održanih aktivnosti | Nekoliko puta godišnje | Ravnateljica uz potporu MZO-a |
| Učitelji i ostalo školsko osoblje | Razmjena iskustava i promicanje unakrsnog učenja | Sudjelovanje na fokus grupama licem u lice s nastavnicima i školskim osobljem | Fokus grupa | Broj održanih fokus grupa licem u lice/sažetak fokus grupaBroj nastavnika i školskog osoblja koji su sudjelovali u fokus grupama | Dvaput po školskoj godini | Ravnatelji |
| Prikupljanje povratnih informacija o izazovima, koristima i mogućnostima provedbe EP | Provođenje anketa, ispunjavanje online upitnika, održavanje sastanaka | Anketa/ online upitnik/sastanak | Broj anketa/online upitnika/sastanakaBroj nastavnika i školskog osoblja koji su sudjelovali u anketi/online upitniku/sastanku | Dvaput po školskoj godini | Ravnatelji |
| Prikupljanje povratnih informacija o izazovima u radu s učenicima iz perspektive stručnih suradnika |  | Sastanci | Broj sastanaka | Mjesečno | Ravnateljica i stručne suradnice |
| Razmjena iskustava i rješavanje problema na sjednicama Učiteljskog vijeća | Razgovor i teme o EP na sjednicama Učiteljskog vijeća | Sjednice | Broj sjednica | Mjesečno | Ravnateljica i učitelji i stručni suradnici |
| Provođenje B1 programa – škola ima 33 B1 aktivnosti | Ciljevi i ishodi svake B1 aktivnosti | Predavanja, radionice, aktivnosti, terenske nastave | Broj održanih sati B1 programa | 35-70 školskih sati godišnje po B1 programu | Učitelji |
| Razmjena iskustava i planiranje daljnjeg rada i tijeka EP, savjetovanje o izazovima i problemima,  | Provođenje Aktiva razredne i predmetne nastave | Sastanci | Broj održanih sastanaka | Četiri puta po školskoj godini (2 aktiva po polugodištu) | Ravnateljica i pedagoginja |
| Učenici | Osiguravanje strukturiranog kanala za slušanje glasa učenika i osiguravanje integracije potreba i težnji učenika u EP | Savjetovanje na sjednicama Vijeća učenika koji su usmjerena na izlaganje problema, prijedloga i ideja učenika  | Sastanak | Broj održanih sastanaka | Sastanci sa učeničkim vijećem – redovito  | Ravnateljica i socijalna pedagoginja |
| Prikupljanje povratnih informacija o iskustvu, potrebama i nedoumicama učenika  | Aktivno uključivanje i komunikacija s učenicima  | RadionicaIndividualni intervjuAnonimna anketa | Broj održanih radionica/intervjua/anketaRezultati radionica/intervjua/anketa  | 1 radionica/po školskoj godini1 anonimna anketa na kraju svake školske godineIntervjui – kontinuirano po potrebi | Ravnatelji i nastavnici |
| Pohađanje B1 aktivnosti | Osiguravanje širokog spektra obrazovnih mogućnosti putem B1 aktivnosti | Radionice, aktivnosti, predavanja, terenske nastave | Broj održanih sati B1 | 35-70 sata po B1 aktivnosti svakog B1 programa godišnje. | Ravnatelji, učitelji |
| Suradnja s učenicima partnerskih i ostalih škola u CDŠ-u | Razmjena iskustava među učenicima | Radionice | Broj održanih radionica | Nekoliko puta godišnje | Ravnatelji i učitelji |
| Sudjelovanje u Erasmus + programima |  |  |  |  |  |
| Zajednički sastanak svih učenika i nastavnika škole | Adresiranje problema ili ideja koje su učenici predložili ili koje nastavnici primjećuju | Sastanak | Broj održanih sastanaka | Dvaput godišnje | Ravnateljica |
| Roditelji / skrbnici | Razmjena informacija o GRM-u, aktivnostima sudjelovanja dionika u provedbi Eksperimentalnog programaPrikupljanje povratnih informacija o izazovima, mogućnostima i koristima | Sudjelovanje na fokus grupama s roditeljima / skrbnicima / Vijećem roditelja | Fokus grupa | Broj održanih fokus grupa/sažetak rezultata  | 2/po školskoj godini | Ravnatelji i nastavnici |
| Osiguravanje pravodobnih i transparentnih informacija roditeljima/skrbnicima o provedbi Eksperimentalnog programa  | Uspostaviti komunikacijske alate i širenje informacija o provedbi Eksperimentalnog programa (npr. često postavljana pitanja, ppt, letci itd.) | Objava materijala na mrežnim stranicama škola | Broj pripremljenih i objavljenih članaka/ppt//letaka | Nakon svake aktivnosti uključivanja dionika | Ravnatelji |
| Redovito obavješćivanje Vijeća roditelja o tijeku EP | Jasno predstaviti što školaradi i u kojem se smjerukreće | PPT, usmeno izlaganje, obavijesti na sastancima VR | Broj sjednica VR | Svaka sjednica VR | Ravnateljica |
| Izražavanje stavova i prijedloga | Anonimno izražavanje mišljenja, isticanje dobrih strana, ali i davanje prijedloga za poboljšavanje EP | Anketa | Broj anketa | Dvaput godišnje | Ravnateljica i razrednici |
| Lokalna zajednica | Uključivanje udruga, pojedinaca, klubova, škola i ostalih potencijalnih pružatelja aktivnosti | Ponuditi našim učenicima izvanškolske aktivnosti u područjima njihova interesa | Tečajevi, aktivnosti | Broj planiranih sati unutar B2 programa | Na početku svakog polugodišta | Ravnateljica i vanjski pružatelji usluga |
| Osnivač | Provedba javne nabave | Sastanak na temu vezano uz planove nabave i Troškovnike | Sastanak | Broj održanih sastanaka | Nekoliko puta godišnje po potrebi | Ravnatelji uz potporu Osnivača |
| Institucije grada Koprivnica ineprofitne organizacije | Aktivnosti unutar aktivnost A2 i B1 ciljane prema povećavanju učeničkih kompetencija, talenata i interesa. | Aktivnosti, radionice | Radionica, aktivnost | Broj radionica i aktivnosti | Nekoliko puta godišnje | Ravnateljica i voditelji institucija(muzej, kino, kazalište, galerije), nastavnici |
| Škole koje sudjeluju u EP | Aktivnosti umrežavanja, podjela iskustava, primjera dobre prakse, razmjena ideja | Radionice, aktivi | Radionice, aktivi | Broj radionica i aktiva | Jednom godišnje | Ravnatelji škola, nastavnici |
| Županijska stručna vijeća | Diseminacija EP po predmetima vijeća, razmjena primjera dobre prakse | Sjednice stručnih vijeća | Sjednice | Broj vijeća | Nekoliko puta godišnje | Ravnateljica škole, nastavnici škole, članovi ŽSV-a |
| Vanjski pružatelji usluga | Ponuda B2 aktivnosti školi, u skladu s mogućnostima i interesima naših učenika | Tečaj / aktivnosti B2 | Tečaj, aktivnosti, radionice | Broj održanih sati aktivnosti | Tijekom školske godine | Ravnateljica škole i vanjski pružatelji usluga |

| TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA |
| --- |
| **Skupine u nepovoljnom položaju/** **ranjive skupine** | **Što bi pojedince ili skupine moglo spriječiti da sudjeluju u Projektu?** | **Kako se mogu uključiti u aktivnosti uključivanja dionika?** |
| **Učenici s poteškoćama u razvoju** | Duljina radnog dana, što tim učenicima predstavlja izazov. | Prilagođen EP, skraćivanje radnog dana nepohađanjem dijela A2 / B1 programa. |
| **Zaposleni roditelji školske djece** | Nedostatak dostupnosti tijekom redovnog radnog vremena | Konzultacije koje će se održavati ponekad prikladne za zaposlene roditelje |
| **Etničke skupine** | Jezične barijere, nedostatak vještina čitanja | * Prilagođeni EP materijali
* Prijevod materijala tijekom sastanaka s roditeljima
* Korištenje jednostavnog jezika
 |
| **Osobe s oštećenjem vida ili sluha te osobe/studenti s invaliditetom općenito** | Nemogućnost jednostavnog pristupa informacijama o provedbi Eksperimentalnog programa  | * Korištenje raznih komunikacijskih materijala o Projektu, uključujući Brailleovo pismo, audio i tisak, te znakovni jezik na projektnim videozapisima
* Angažman lokalnih nevladinih organizacija koje rade s ranjivim osobama na razini zajednice kako bi pomogle u širenju informacija i organizaciji savjetovanja
 |

## ZAHTJEV ZA PRITUŽBU (obrazac)

**Zahtjev za pritužbu Osnovne škole „Podolice“ Koprivnica**

**

|  |
| --- |
| Podnositelj zahtjeva (ime i prezime / adresa / telefon i/ili e-pošta) |
|  |
| Opisati nepravilnost/pritužbu/žalbu |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*potpis podnositelja zahtjeva mjesto i datum*

1. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-2)
2. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-3)
3. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-4)
4. <https://narodne-novine.nn.hr/clanci/medunarodni/2007_01_1_2.html> Zakon o ratifikaciji Konvencije o pristupu informacijama, sudjelovanju javnosti u donošenju odluka i pristupu pravosuđu u pitanjima okoliša) [↑](#footnote-ref-5)